CELEX: 62015TA0625
Language: bg
Date: 2016-10-27 00:00:00
Title: Дело T-625/15: Решение на Общия съд от 27 октомври 2016 г. — Spa Monopole/EUIPO — YTL Hotels & Properties (SPA VILLAGE) (Марка на Европейския съюз — Производство по възражение — Заявка за словна марка на Европейския съюз „SPA VILLAGE“ — По-ранна словна марка на Бенелюкс „SPA“ — Относително основание за отказ — Член 8, параграф 5 от Регламент (ЕО) № 207/2009)

12.12.2016   
            
            
               BG
            
            
               Официален вестник на Европейския съюз
            
            
               C 462/21
            
         Решение на Общия съд от 27 октомври 2016 г. — Spa Monopole/EUIPO — YTL Hotels & Properties (SPA VILLAGE)
   (Дело T-625/15) (1)
   
   ((Марка на Европейския съюз - Производство по възражение - Заявка за словна марка на Европейския съюз „SPA VILLAGE“ - По-ранна словна марка на Бенелюкс „SPA“ - Относително основание за отказ - Член 8, параграф 5 от Регламент (ЕО) № 207/2009))
   (2016/C 462/26)
   Език на производството: френски
   
      Страни
   
   
      Жалбоподател: Spa Monopole, compagnie fermière de Spa SA/NV (Спа, Белгия) (представители: E. Cornu и É. De Gryse, адвокати)
   
      Ответник: Служба на Европейския съюз за интелектуална собственост (представител: A. Folliard-Monguiral)
   
      Друга страна в производството пред апелативния състав на EUIPO, встъпила в производството пред Общия съд: YTL Hotels & Properties Sdn Bhd (Куала Лумпур, Малайзия) (представител: M. Edenborough, адвокат)
   
      Предмет
   
   Жалба срещу решението на четвърти апелативен състав на EUIPO от 11 септември 2015 г. (преписка R 1954/2013-4), постановено в производство по възражение между Spa Monopole, compagnie fermière de Spa, и YTL Hotels & Properties
   
      Диспозитив
   
   
               1)
            
            
               Отменя решението на четвърти апелативен състав на Службата на Европейския съюз за интелектуална собственост от 11 септември 2015 г. (преписка R 1954/2013-4), постановено в производство по възражение между Spa Monopole, compagnie fermière de Spa SA/NV и YTL Hotels & Properties Sdn Bhd, в частта, в която се отхвърля възражението срещу регистрацията на словна марка на Европейския съюз „SPA VILLAGE“ за „ресторантьорство; кафе-ресторанти; барчета; заведения за бързо хранене (закусвални); ресторанти на самообслужване; ресторантски услуги на хотели; ресторантьорски услуги; кетъринг (приготвяне и доставяне на храни и напитки) и банкетни услуги; услуги за коктейлни салони; обслужване на бар; хотелиерски услуги“ от клас 43 по смисъла на ревизираната и изменена Ницска спогодба относно международната класификация на стоките и услугите за регистрация на марки от 15 юни 1957 г.
            
         
               2)
            
            
               Осъжда EUIPO и YTL Hotels & Properties да заплатят съдебните разноски.
            
         
      (1)  ОВ C 16, 18.1.2016 г.